Maribor, 31. 1. 2018

**Interni postopek prijave na Razpis za mobilnost študentov z namenom študija v tujini ERASMUS + za 2018-19 s strani MF UM in kriteriji izbora**

1. S strani Medicinske fakultete UM zahtevan postopek prijave na Erasmus študij v tujini

#### Najkasneje do 15. marca 2018 mora študent v tajništvo Medicinske fakultete oddati :

#### natisnjen in podpisan Learning Agreement for Studies v 2 izvodih: objavljen na <https://www.um.si/mednarodno-sodelovanje/erasmusplus/Strani/SMS2018.aspx>

#### za predmete, ki jih bo namesto na matični fakulteti opravljal v tujini, je potrebno oddati izpolnjen in s strani nosilcev predmetov podpisan obrazec »Soglasje nosilca predmeta za študij v tujini – objavljen na » <http://www.mf.um.si/attachments/article/85/Soglasje-Erasmus-studij.docx> «

#### S podpisom navedenega obrazca nosilec predmeta potrdi, da je pregledal učni načrt predmeta v tujini, da je učna vsebina predmetov v tujini primerljive z učnimi vsebinami na MF UM in da bo predmet, opravljen v tujini, priznal kot opravljen, brez dodatnih obveznosti. V kolikor pa ima nosilec dodatne zahteve za priznanje predmeta iz tujine, jih lahko dopiše na obrazec.

Za vsak predmet je potrebno priložiti svoj obrazec !

#### Opozarjamo, da bo nosilec predmeta obrazec podpisal le na osnovi predloženega učnega načrtapredmeta v tujini, ki ga je potrebno poiskati na spletni strani partnerske fakultete.

#### V kolikor pri iskanju učnih načrtov naletite na težave, se obrnite na Erasmus koordinatorja na partnerski fakulteti.

Zaradi razlik v ECTS doma in v tujini (različno vrednotenje istega oz. podobnega predmeta), naj bo seštevek ECTS pri oddaji Learning Agreement for Studies po točkovanju predmetov MF vsaj 50 ECTS za celoletno izmenjavo in 30 ECTS, v kolikor gre za 1 semester.

Nazivi predmetov, opisi vsebin in ECTS so dostopni na <http://www.mf.um.si/si/sl/navodila-in-informacije/78-opis-predmetov-informacijski-paket>

2. Kriteriji izborav primeru, da se bo na posamezno partnersko fakulteto prijavilo več kandidatov kot je razpoložljivih mest**.**

#### Če bo prijav več, kot je razpisanih mest na posamezni partnerski instituciji, bodo imeli prednost kandidati, ki so v višjem letniku študija. V kolikor bo več kandidatov iz istega letnika, bodo imeli prednost kandidati, ki imajo višjo povprečno oceno študija na datum 15. 3. 2018. V kolikor bo takšnih kandidatov več, bo končni izbor opravila komisija za mednarodno sodelovanje.

3. Seznam partnerskih fakultet je objavljen na spletni strani UM <https://www.um.si/mednarodno-sodelovanje/erasmusplus/Strani/SMS2018.aspx> oz. na spletni strani MF <http://mf.um.si/attachments/article/85/Podpisane%20erasmus%20pogodbe.pdf>

Razpis na UM za sofinanciranje mobilnosti študentov z namenom študija v tujini v študijskem letu 2018/19 je objavljen na <http://www.mf.um.si/si/viri/mednarodno-sodelovanje> .

**Rok za oddajo elektronske prijave študentov na spletni strani Univerze v Mariboru**

**(**<https://studentexchange.um.si/ADPrijava.aspx>**) je 30. marec 2018.**

Študent na enovitem študijskem programu ima možnost v času študija in eno leto po diplomi pridobiti finančno dotacijo za skupaj 24 mesecev izmenjave (podrobneje v Razpisu).

#### Dodatne informacije lahko dobite pri fakultetnem Erasmus koordinatorju doc. dr. Bogdanu

#### Čizmareviču, na bogdan.cizmarevic@ukc-mb.si ali pri Mileni Orož Črešnar na milena.oroz@um.si oz. se osebno oglasite v Referatu za študijske zadeve MF UM v času uradnih ur.

Referat MF